《建山叠嶂》
明代·高魁

千山万山森若罗，三峰叠翠高峨峨。村烟吹吸有时隐，岫色嶙峋入曙多。

觅径人将青蔼拂，攀崖手可苍天摩。飘然便趁芒鞋去，啸坐云头剪薜萝。

作者简介：高魁，字斗仲。石城（今属广东廉江）人。尚节孙。明神宗万历四十年（一六一二）举人，明熹宗天启五年（一六二五）进士，任中书舍人。以屡疏时政忤权阉魏忠贤，遂谢病归。清光绪《高州府志》卷三七有传。